**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за изменение и допълнение на Наредба № 3 от 2021 г. за условията и реда за обезвреждане на странични животински продукти и на продукти, получени от тях, извън обектите, регистрирани в областните дирекции по безопасност на храните** (ДВ, бр. 11 от 2021 г.)

**§ 1.** В чл. 3 се правят следните изменения и допълнения:

1. В ал. 1 се създава т. 4:

„4. при заравяне на умрели домашни любимци в гробищен парк“.

2. В ал. 2:

а) в т. 1 думата „загробване“ се заменя със „заравяне“;

б) създава се т. 3:

„3. заравяне на умрели домашни любимци в гробищни паркове“.

3. В ал. 4 след думите „по ал. 2“ се добавя „т. 1 и 2“.

**§ 2.** В чл. 4, ал. 1 думата „одобряват“ се заменя с „разполагат с одобрени“, а след думите „по чл. 3, ал. 2“ се добавя „т. 1 и 2“.

**§ 3.** Създава се чл. 4а:

„Чл. 4а. (1) На територията на съответните общини могат да се одобряват терени за гробищни паркове за умрели домашни любимци, в случаите по чл. 3, ал. 2, т. 3, по искане на заинтересовано физическо или юридическо лице и на общината. Гробищните паркове се изграждат върху терени, които са общинска собственост или частна собственост на физически или юридически лица.

(2) Устройственото планиране, инвестиционното проектиране, разрешаването на строителството и въвеждането в експлоатация на гробищните паркове за умрели домашни любимци се извършва в съответствие с изискванията на Закона за устройство на територията и приложимите разпоредби на нормативните актове по прилагането му, като се спазват и изискванията на Закона за опазване на околната среда.“

**§ 4.** В чл. 5 се правят следните допълнения:

1. В ал. 1 след думите „по чл. 4“ се добавя „и 4а“.

2. В ал. 2, т. 3 накрая се добавя „в случаите по чл. 4“.

3. В ал. 3 след думата „общината“ се добавя „или от заинтересованото лице по чл. 4а, когато теренът е негова частна собственост“.

4. В ал. 8 след думите „Кметът на общината“ се добавя „или заинтересованото лице по чл. 4а“.

**§ 5.** В чл. 6 се правят следните допълнения:

1. В ал. 1:

а) в основния текст след думите „по чл. 4“ се добавя „и 4а“;

б) в т. 1 накрая се добавя „само в случаите по чл. 4“.

2. В ал. 2, в основния текст след думите „по чл. 4“ се добавя „и 4а“.

**§ 6.** В чл. 7 се правят следните изменения и допълнения:

1. В ал. 1, в основния текст думата „загробване“ се заменя със „заравяне“.

2. В ал. 2, в основния текст думата „загробване“ се заменя със „заравяне“.

3. Създава се ал. 3:

„(3) При заравяне на умрели домашни любимци в гробищни паркове се спазват следните изисквания:

1. по ал. 1, т. 1 и 4;

2. по ал. 1, т. 6 и 7, в случай че умрелите домашни любимци се заравят директно;

3. обемът на мястото за заравяне трябва да бъде подходящ в зависимост от размера на трупа на домашния любимец, но не по-малко от 0,05 куб. м;

4. умрелите домашни любимци се покриват с най-малко 100 см пръст;

5. теренът се огражда с ограда и се обозначава с табела с надпис "Гробищен парк за домашни любимци".“

**§ 7.** В чл. 9, ал. 1 след думите „обезвреждане на терени“ се добавя „по чл. 4“.

**§ 8.** В допълнителната разпоредба, в § 1 се правят следните изменения и допълнения:

1. В т. 7 думата „загробване“ се заменя със „заравяне“.

2. В т. 8 думата „загробване“ се заменя със „заравяне“.

3. Създават се т. 9 и 10:

„9. „Домашни любимци“ са видовете, посочени в Приложение I на Регламент (ЕС) 2016/429 на Европейския Парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (ОВ, L 84, 31.3.2016 г.).

10. „Гробищен парк за домашни любимци“ е обособен терен, общинска собственост или частна собственост на физически или юридически лица, който се използва за доброволно заравяне на умрели домашни любимци.“

**§ 9.** В преходни и заключителни разпоредби, в § 3 накрая се добавя „т. 1 и 2“.

**ЗАКЛЮЧИТЕЛНА РАЗПОРЕДБА**

**§ 10.** В Наредба № 8 от 2023 г. за условията и реда за прилагане на интервенциите от Стратегическия план за развитие на земеделието и селските райони за периода 2023 – 2027 г. в сектора на пчеларството (обн., ДВ, бр. 54 от 2023 г.; изм. и доп., бр. 74 и 98 от 2023 г. и бр. 72 от 2024 г.), в чл. 48, ал. 6 думите „на ал. 3“ и „по ал. 3“ се заменят съответно с „на ал. 2“ и „по ал. 2“.

**Д-Р ГЕОРГИ ТАХОВ**

*Министър на земеделието и храните*